cyanic-selkie/wikianc huggingface dataset:
Milda Brehmane-Štengele
Viņas māsas bijušas aktrise Alise Brehmane un operas koriste Auguste Brehmane-Ģērmane. Izglītību ieguvusi Ķeizariskās mūzikas biedrības Rīgas nodaļas kursos, ko pabeigusi 1915. gadā. 1909. gadā sākusi spēlēt Jaunajā Rīgas teātrī. Laikā no 1919. līdz 1953. gadam bija Latvijas Nacionālās operas soliste.
1958. gadā kļuvusi par Latvijas Teātra biedrības biedri. 1932. gadā Brehmane-Štengele saņēmusi ceturtās šķiras Triju Zvaigžņu ordeni, 1938. gadā saņēmusi trešās šķiras Atzinības krustu. 1937. gadā saņēmusi Tēvzemes balvu.
Kanzassitija (Misūri)
Kanzassitija (en) ir pilsēta ASV, Misūri štata lielākā pilsēta. Tā ir 820 km2 liela un atrodas četros apgabalos: Džeksonā, Klejā, Kesā un Pletā. Tas ir viens no Džeksona apgabala administratīvajiem centriem. Saskaņā ar 2010. gada ASV tautas skaitīšanas datiem Kanzassitijā dzīvo 459 787 cilvēki. Pilsēta tika dibināta 1838. gadā kā "Kanzasas pilsēta" (Town of Kansas). Pilsētas teritorijā notikušas vairākas Pilsoņu kara kaujas. Kanzassitija ir devusi nozīmīgu ieguldījumu vairākos muzikālajos žanros, tai skaitā džezā un blūzā. Pilsētā bāzējas vairāki profesionāli sporta klubi: Kanzassitijas "Chiefs" (NFL) un Kanzassitijas "Royals" (MLB).
Iedzīvotāji
Noziedzības līmenis pilsētā ir salīdzinoši augsts. Saskaņā ar FIB datiem 2012. gadā Kanzassitija ieņēma 18. vietu noziegumu skaita ziņā uz vienu iedzīvotāju.
Pēternieki (Olaines pagasts)
Pēternieki ir ciems Olaines novada Olaines pagastā. Izvietojušies pagasta dienviddaļā Misas krastos pie autoceļa V28 pieslēguma autoceļam A8 7 km no pagasta centra Jaunolaines, 6 km no novada centra Olaines un 28 km no Rīgas centra.
Apdzīvotā vieta izveidojusies pie bijušās Pētermuižas (Peterhof) centra un Pēternieku pagasta valdes. Pēterniekos atrodas katoļu baznīca un kapsēta. Pētermuižas ēkas un parks ir vietējas nozīmes kultūrvēsturiskie pieminekļi.
Vēsture
1880. gadā Voldemārs fon Knīrīms Pēternieku muižā izveidoja un vadīja Rīgas Politehniskās augstskolas pētījumu saimniecību, bet 1912. gadā Pēterniekos nodibināja Purvu kultūru pētniecisko staciju (Station für Moorkultur). Stacijas nopostītas Pirmā pasaules kara kaujās 1915. gadā. Vēlāk muižas parkā pie trīs kokiem bijušas piestiprinātas piemiņas plāksnes Latvijas lauksaimniecības zinātnes celmlaužiem, kas norautas Otrā pasaules kara gados.
Iedzīvotāju skaita izmaiņas
Esošajās robežās, pēc CSB datiem.
Kadijivka
Kadijivka ir apgabala pakļautības pilsēta Ukrainas austrumos Luhanskas apgabalā. Izvietojusies apgabala rietumdaļā, ietilpst Alčevskas-Kadijivkas aglomerācijā (kopā 513 000 iedzīvotāju (2001) ). Kadijivkas pilsētas padomei pakļautas Almaznas un Irmino pilsētas (kopā 91,8 km², 94 500 iedzīvotāju (2010) ).
Apdzīvotā vieta izveidojusies 1894. gadā kā ciemats pie cukurrūpnieka Šubina ierīkotās akmeņogļu šahtas un sākotnēji saukusies par Šubinku. 1898. gadā pārdēvēta par Kadijivku (Кадіївка). Tajā pat gadā uzbūvēta pirmā metalurģiskā rūpnīca. 1932. gadā piešķirtas pilsētas tiesības. 1935. gadā vienā no pilsētas šahtām aizsākās tā dēvētā «stahanoviešu» kustība, kad Aleksejs Stahanovs ar palīgiem darba organizācijas uzlabojumu rezultātā vienas maiņas laikā 14 reizes pārpildīja tā laika izstrādes normu. 1937. gadā pārdēvēta par Sergo par godu revolucionāram un PSRS valstsvīram Grigorijam Ordžonikidzem (partijas segvārds Sergo). 1943. gadā pilsētai atgriezts Kadijivkas vārds, bet 1978. gadā tā pārdēvēta par Stahanovu par godu Aleksejam Stahanovam. Oficiāli 2015. gadā tai atkal atgriezts Kadijivkas vārds. Mūsdienās kalnrūpniecības, metalurģijas un mašīnbūves centrs.
Beržovka
Beržovka var būt:
Kārlis Heincs Rīdle
Savu karjeru iesācis FC Augsburg komandā. 1987. gadā pievienojies Werder Bremen komandai. Savā pirmajā sezonā Rīdle guva 18 vārtus un palīdzēja komandai kļūt par Vācijas Bundeslīgas čempioniem. No 1990. līdz 1993. gadam spēlējis Itālijas komandā Lazio. Vēlāk atgriezies Vācijā un pievienojies Borussia Dortmund. Tur viņš vēl divas reizes kļuva par Bundeslīgas uzvarētāju, kā arī 1996.–1997. gada sezonā uzvarēja UEFA Čempionu līgā. Pēc uzvaras Čempionu līgā, Rīdle pārcēlās uz Anglijas klubu Liverpool. Savu karjeru noslēdzis Fulham komandā, kur 1999–2000. gada sezonas noslēguma bijis arī komandas pagaidu treneris.
Sasniegumi
Borussia Dortmund
Fulham
Individuālie sasniegumi
Staromeļņica
Staromeļņica ir ciems Pildas pagastā, Ludzas novadā. Atrodas 289 km attālumā no Rīgas.
Ciema apkārtnē atrodas Boldaču ezers.
Žans Luijs Trentiņāns
Žans Luijs Trentiņāns (fr; dzimis, miris ) bija franču aktieris. Viņa pirmā uzstāšanās uz skatuves bija 1951. gadā, un drīz vien viņu atzina par vienu no izcilākajiem pēckara franču teātra aktieriem. Tāpat zināms ar galveno lomu atveidošanu daudzās klasiskajās Eiropas kinofilmās. Strādājis ar vairākiem izciliem sava laika režisoriem, piemēram, Rožē Vadimu, Kostu Gavru, Klodu Lelušu, Klodu Šabrolu, Bernardo Bertoluči, Ēriku Romēru, Fransuā Trifo, Kšištofu Keslovski un Mihaelu Hāneki.
Pirmo kritiķu atzinību viņš ieguva ar lomu filmā Et Dieu... créa la femme (1956), kam sekoja veiksmīgas romantiskās lomas filmās "Vīrietis un sieviete" (Un homme et une femme, 1966) un Il grande silenzio (1968). Viņš ir ieguvis Sudraba lāci kā labākais aktieris 1968. gada Berlīnes starptautiskajā kinofestivālā par lomu filmā L'Homme qui ment un Labākā aktiera balvu 1969. gada Kannu kinofestivālā par lomu Kosta Gavras filmā "Z". Trentiņāns piedalījies tādās filmās kā Ma nuit chez Maud (1969), "Konformists" (1970), "Trīs krāsas: sarkanā" (1994), un La Cité des enfants perdus (1995). Ieguvis Cēzara balvu kategorijā "Labākais aktieris" par lomu Mihaela Hānekes filmā "Mīlestība" (2012).
Enco Korvi
Enco Korvi (de, dzimis ) ir Šveices hokejists, spēlē uzbrucēja pozīcijā. Pašlaik (2018) Korvi pārstāv Šveices hokeja līgas klubu HC Davos.
Šveices hokeja izlases sastāvā ir spēlējis 2018. gada Pasaules čempionātā un 2018. gada ziemas olimpiskajās spēlēs.
Tīkla mārketings
Pārdošanas aģentus dažādās kompānijās mēdz saukt atšķirīgi — par partneriem, neatkarīgajiem biznesa īpašniekiem (Individual business owner, IBO), franšīzu īpašniekiem, konsultantiem, pārdošanas konsultantiem, neatkarīgajiem aģentiem u.tml.
Par spīti tam, ka pasaulē un Latvijā tiešā pārdošana kļūst aizvien populārāka, bieži vien tīkla mārketinga biznesa modelis sastopas ar sabiedrības noraidījumu, jo to var sajaukt ar nelegālām piramīdshēmām vai Ponzi biznesa shēmām (krāpnieciskas investīciju operācijas, kurās cilvēkus iesaista, sākotnēji maksājot nepamatoti augstus procentus, kuri tiek maksāti, pateicoties jaunu dalībnieku iemaksām, nevis uzņēmuma reālajiem darbības rezultātiem). Lielākoties piramīdshēmu dibinātāji un dalībnieki cenšas prezentēt savas nelegālās operācijas kā legālu uz tīkla mārketinga pamatiem balstītu biznesu.
Tīkla mārketings darbojas un ir atļauts visos 50 ASV štatos, kā arī vairāk kā 100 citās pasaules valstīs. Latvijas Tiešās tirdzniecības asociācijas dalībkompānijas, kas cilvēkiem Latvijā caur tīkla mārketinga darbības jomu piedāvā iespēju kļūt par neatkarīgajiem biznesa īpašniekiem, ir Avon, Orfilame, Amway, Herbalife, Eastcon, GNLD International u.c..
Priekšrocības
Darbojoties tīkla mārketinga biznesā, cilvēkiem ir iespējams iegūt vairākas priekšrocības, kādas bieži vien nav sastopamas algotā darba vietā vai klasiskajā biznesa modelī. Zemāk ir norādītas redzamākās un izteiktākās no tīkla mārketinga biznesa priekšrocībām:
Kritika
Tīkla mārketings bieži izpelnās kritiku un pret to praktizējošiem uzņēmumiem tiek vērsta tiesvedība. Kā kritikas iemesli tiek minēti:
Tīkla mārketinga kompānijas mēdz pārspīlēt gūstamo peļņu. Tāpat bieži aģenti netiek pilnvērtīgi informēti par nepieciešamajām izmaksām, kā arī laiku, kas jāiegulda. Lielākā daļa cilvēku, kas iesaistās tīkla mārketinga uzņēmumos, pelņa ir niecīga, daudzi arī zaudē naudu. Uzņēmuma attīstība un uzsvars uz jaunu aģentu piesaistīšanu var izraisīt tirgus pārsātināšanos, kā rezultātā aģentu peļna sarūk.
Brendons Urie
Biogrāfija
Urie ir dzimis Seintdžordžā, Jūtā, un uzaudzināts Summerlinā, Nevadā. Viņš ir piektais un jaunākais bērns Greisai un Bojdam (en) Urie. Urie ir absolvējis Palo Verde vidusskolu Lasvegasā, Nevadas štatā, 2005. gadā, kur viņš satika Brentu Vilsonu, nākotnes ''Panic! at the Disco'' basistu.
Tīkla mārketings
Kritika
2018. gada aptaujā, kurā tika aptaujāti 1049 tīkla mārketinga aģenti, tika noskaidrots, ka lielākā daļa no viņiem pelna mazāk par 70 centiem stundā, 20% no aptaujātajiem nav pārdevuši nevienu preci, kamēr 60% no aptaujāto piecu gadu laikā pārdoto preču vērtība ir mazāka par 500 dolāriem. Tāpat 32% no aptaujātajiem ir ņēmuši kredītu, lai nosegtu sākotnējās izmaksas, 15% to vēl nebija atmaksājuši.
Vairākās teritorijās tīkla mārketinga uzņēmumi ir aizliegti ar likumu (piemēram, Ķīnā ) vai arī tie tiek strikti regulēti.
Bindari
Bindari var būt:
Peterhof
Peterhof var būt šādu apdzīvoto vietu vai bijušo muižu vāciskais nosaukums:
Sabah FK
Sabah FK ir profesionāls Azerbaidžānas futbola klubs no Baku. Klubs ir dibināts 2017. gada septembrī, pašlaik spēlē Azerbaidžānas Premjerlīgā. Mājas spēles komanda aizvada Alinja Arena stadionā, kas atrodas Masazirā. Stadiona ietilpība ir 13 000 vietu.
2017.—2018. gada sezonā komanda ieņēma 5. vietu Azerbaidžānas Pirmajā divīzijā. AFFA licencēšanas komisija piešķīra klubam licenci dalībai Premjerlīgā.
Hloja Greisa Moreca
Hloja Greisa Moreca (en; dzimusi ) ir amerikāņu aktrise.
Televīzijā debitējusi 2004. gadā ar lomu dažās seriāla The Guardian sērijās, kino debitējusi nākamajā gadā ar lomu filmā Heart of the Beholder. Pēc tam filmējusies tādās filmās kā "Šausmas Amitivilā" (2005), "500 vasaras dienas" (2009), "Grega dienasgrāmata" (2010), "Kick-Ass: Jaunie supervaroņi" (2010), "Ielaid mani" (2010), "Hugo" (2011), "Tumšās ēnas" (2012), "Kick-Ass 2: Jaunie supervaroņi 2" (2013), "Kerija" (2013) un "Ja es palikšu" (2014). Karjeras laikā saņēmusi dažādas balvas, visvairāk par lomām filmās Kick-Ass un "Hugo".
Karloss Ortiss
Karloss Ortiss (es; dzimis, miris ) bija puertorikāņu bokseris, trīskārtējs pasaules čempions vieglajā un pirmajā pusvidējā svarā. Ortiss tiek uzskatīts par vienu no izcilākajiem Puertoriko bokseriem un sportistiem kopumā.
Agripa (astronoms)
Agripa bija sengrieķu astronoms, kurš veica novērojumus I. gs. beigās. Agripa ir minēts Ptolemaja darbā "Almagest". Tajā aprakstīts astronomisks novērojums, kuru Agripa veicis 92. gadā m.ē. Ptolemajs raksta, ka Agripa novēroja Plejāžu aizklāšanu ar Mēness dienviddaļu Domiciāna valdīšanas 12. gada bitīniešu mēneša Metros 7. dienā. Iespējams, ka Agripas novērojuma mērķis bija pārbaudīt ekvinokciju precesiju, kuru bija atklājis Hiparhs.
Mēness redzamās puses krāteris Agripa nodēvēts astronoma vārdā.
Čaupi
Čaupi var būt:
Makss Komtuā
Maksims Komtuā (en, dzimis ) ir Kanādas hokejists, spēle kreisās malas uzbrucēja pozīcijā. Kopš 2018. gada Komtuā pārstāv NHL komandu Anahaimas "Ducks". 2017. gada NHL draftā Komtuā ar kopējo 50. numuru otrajā kārtā izvēlējās Anahaimas "Ducks".
Kopā ar Kanādas jauniešu hokeja izlasi ieguvis pirmo vietu 2018. gada Pasaules junioru čempionātā. Kanādas hokeja izlases sastāvā izcīnījis zelta medalu 2021. gada Pasaules čempionātā Rīgā un sudraba medaļu 2022 gada Pasaules čempionātā Somijā.
Malcenka
Malcenka (arī Malceņa, Malciņa, Malciņas strauts) ir Sarjas labā krasta pieteka Krāslavas novadā.
Iztece no Malcānu ezera Bērziņu pagastā. Tek dienvidaustrumu virzienā. Lielākā pieteka - Oļšanīks. Ietek Sarjā pie valsts robežas lejpus Leimaņiem. Upi šķērso valsts autoceļš V618 (Ezernieki – Svariņi – Šķaune). Tās krastos atrodas Malcāni, Porečje.
Dambīši
Dambīši var būt:
Iļjusi
Iļjusi ir ciems Zilupes novada Lauderu pagastā. Izvietojies pagasta ziemeļaustrumu daļā 4,3 km no pagasta centra Lauderiem, 10,9 km no novada centra Zilupes un 306,6 km no Rīgas.
Apdzīvotā vieta izvietojusies nomaļus no vietējas nozīmes autoceļiem, Istras upes kreisajā krastā.
Reliģiskais nacionālisms
Reliģiskais nacionālisms ir nacionālisms kurš saistīts ar noteiktu reliģisko pārliecību, dogmu vai piederību reliģijai. Šīs attiecības var iedalīt divos aspektos: reliģijas politizācija un reliģijas ietekme uz politiku.
Iepriekšējā aspektā var uzskatīt, ka kopīga reliģija veicina nacionālās vienotības sajūtu, kopīgu saikni starp valsts pilsoņiem. Vēl viens reliģijas politiskais aspekts ir nacionālās identitātes atbalsts, kas ir līdzīgs kopīgai etniskajai piederībai, valodai vai kultūrai. Reliģijas ietekme uz politiku ir parasti ideoloģiska, kur pašreizējās reliģisko ideju interpretācijas iedvesmo politisko aktivitāti un rīcību; piemēram, tiek pieņemti likumi, lai veicinātu stingrāku reliģijas ievērošanu vai citu reliģiju apspiešana.
Dambji
Dambji var būt:
Sentpola pagasts (Dominika)
Sentpola pagasts (en) ir viens no desmit Dominikas pagastiem valsts rietumu daļā. Pagasts robežojas ar Sentdžozefa pagastu ziemeļos, ar Sentdeivida pagastu austrumos un ar Sentdžordža pagastu dienvidos. Pagastu rietumos apskalo Karību jūra.
Arturs Millers
Arturs Millers (en; dzimis, miris ) bija amerikāņu dramaturgs un esejists.
Viņš ir tādu pazīstamu lugu kā All My Sons, Death of a Salesman, The Crucible, A View from the Bridge autors. 1949. gadā A. Millers saņēma Pulicera balvu dramaturģijā, 1984. gadā bija Kenedija centra atzinības balvas laureāts. Laikā no 1956. līdz 1961. gadam bija precējies ar populāro aktrisi Merilinu Monro. Kopā bija precējies trīs reizes. Dramaturga māsa Džoana Koplenda ir aktrise, arī viņa meita Rebeka Millere ir aktrise, režisore un scenāriste (precējusies ar aktieri Denjelu Deju-Lūisu).
A. Millers mira 89 gadu vecumā, 56. gadadienā pēc viņa lugas Death of a Salesman pirmizrādes Brodvejā.
Aleksandra Makē
Aleksandra Makē (fr, dzimusi 1988. gada 27. septembrī), plašāk pazīstama ar pseidonīmu Alma, ir franču dziedātāja un dziesmu autore.
Aleksandra sākusi dziedāt jau agrā bērnībā. 16 gadu vecumā kopā ar ģimeni no Lionas pārvākusies uz dzīvi Maiami ASV, bet pēc vidusskolas pabeigšanas devusies atpakaļ uz Franciju.
Viņa pārstāvēja Franciju 2017. gada Eirovīzijas dziesmu konkursā Kijivā un fināla kopvērtējumā ieguva 12. vietu.
Dubinova
Dubinova var būt:
Mazā Dārza iela (Rīga)
Mazā Dārza iela ir iela Rīgā, Kurzemes rajona, Dzirciemā. Mazā Dārza iela sākas krustojumā ar Dzirciema ielu un beidzas pie Rīgas Stradiņa universitātes, kur iela pārtop par Konsula ielu. Ielas kopējais garums ir 130 metri. Lielāko tiesu grants segums, tikai ielas pašā sākumā asfaltbetons.
Vēsture
Iela tika izveidota 1963. gadā ar savu tagadējo nosaukumu, kas laika gaitā nav mainījies.
Ielu savienojumi
Mazā Dārza iela ir savienota ar šādām ielām:
Griguļi
Griguļi var būt:
Tandžunpinana
Tandžunpinana (id) ir pilsēta un osta Indonēzijā, Riau Salu provinces galvaspilsēta. Izvietojusies Riau arhipelāga lielākās salas Bintanas rietumu krastā. Lielākā daļa iedzīvotāju ir musulmaņi (78%), bet 12,6% budisti un 9,1% kristieši. Tradicionāls malajiešu kultūras un tirdzniecības centrs.
Vēsture
Tandžunpinana ir sena pilsēta, zināma kopš 3. gadsimta kā tirdzniecības centrs ceļā no Indijas uz Ķīnu. Bijusi gan Džohoras sultanāta (1678—1788), gan Riau-Lingas sultanāta (1824—1911) galvaspilsēta. No 1911. gada Riau apriņķa koloniālās administrācijas centrs. Pēc Indonēzijas neatkarības iegūšanas Tandžunpinana neilgu laiku (1957—1960) bija Riau provinces centrs. Pēc Riau Salu nodalīšanas atsevišķā provincē 2002. gadā atkal kļuva par provinces centru.
Jāņa Endzelīna iela (Rīga)
Jāņa Endzelīna iela ir iela Rīgā, Pārdaugavā, Zolitūdē. Kopējais ielas garums ir 610 metri un tā sastāv no divām braukšanas joslām ar asfalta segumu. Jāņa Endzelīna iela sākas krustojumā ar ar Jūrkalnes ielu un Irlavas ielu, bet beidzas pie dzelzceļa līnijas Rīga—Tukums, pārejot Rostokas ielā. Jāņa Endzelīna ielā ir dažāda veida apbūve, arī neapbūvēti gruntsgabali. Pie krustojuma ar Irlavas ielu un Jūrkalnes ielu atrodas sektas "Jaunā paaudze" lūgšanu nams (Irlavas ielā 7).
Iela nosaukta valodnieka Jāņa Endzelīna vārdā.
Ielu savienojumi
Irlavas iela krustojas ar šādām ielām:
Ezīšava
Ezīšava ir ciems Alūksnes novada Mārkalnes pagastā. Atrodas pagasta dienvidu daļā 2 km no pagasta centra Mārkalnes, 17 km no novada centra Alūksnes un 217 km no Rīgas.
Apdzīvotā vieta atrodas nomaļus no valsts nozīmes autoceļiem.
Ieva Adamss
Ieva Adamss (dzimusi ) ir Latvijas mediju darbiniece un žurnāliste. Viņa tiek uzskatīta par Latvijas seksualitātes un attiecību speciālisti. Ieva Adamss ir arī sabiedrisko attiecību speciāliste, komunikācijas un iedvesmas trenere, strādā par pasniedzēju augstskolā RISEBA un žurnālistikas skolā “Artek”. Ieva Adamss tika dēvēta par radiogeišu.
Stefans Ulmers
Stefans Ulmers (de, dzimis ) ir austriešu hokejists, spēlē aizsarga pozīcijā. Pašlaik (2018) Ulmers pārstāv Šveices hokeja līgas klubu HC Lugano.
Austrijas hokeja izlases sastāvā ir spēlējis 2018. gada Pasaules čempionātā un 2014. gada ziemas olimpiskajās spēlēs.
Pālmers
Pālmers (en) var būt:
Dižciltīgais laurs
Dižciltīgais laurs (Laurus nobilis) ir aromātisks mūžzaļš lauru dzimtas augs. To dabiskais izplatības areāls ir Vidusjūras reģions. Lauru lapas izmanto kulinārijā kā garšaugu. Dižciltīgajam lauram ir liela nozīme Senās Grieķijas un Senās Romas kultūrā. Lauru vainags Senajā Grieķijā tika izmantots kā augstāka statusa simbols. Romā tas bija uzvaras simbols.
Staudži (Gaigalavas pagasts)
Staudži ir ciems Gaigalavas pagastā, Rēzeknes novadā. Atrodas 234 km attālumā no Rīgas.
Austrumberlīne
Austrumberlīne (de) pastāvēja no 1949. līdz 1990. gadam un to veidoja Berlīnes PSRS sektors, kas tika izveidots 1945. gadā. Amerikāņu, britu un franču sektors veidoja Rietumberlīni, kas politiski un ekonomiski bija saistīta ar Rietumvāciju, bet Austrumberlīne bija Vācijas Demokrātiskās Republikas de facto galvaspilsēta. Laikā no 1961. gada 13. augusta līdz 1989. gada 8. novembrim Austrumberlīni no Rietumberlīnes atdalīja Berlīnes mūris.
Austrumvācijā 20. gadsimta 70. gados izplatījās prakse pilsētas rietumu daļu saukt par "Rietumberlīni", savukārt austrumu daļu par vienkārši "Berlīni".
Juguļi
Juguļi var būt:
Arnolds Pālmers
Arnolds Denjels Pālmers (en;  — ) bija profesionāls amerikāņu golferis. Viņš tika uzskatīts par vienu no visu laiku izcilākajiem golferiem. Viņš ir uzvarējis vairākās PGA tūres un Čempionu tūres sacensībās. 1998. gadā viņš saņēma PGA tūres mūža ieguldījuma balvu un 1974. gadā tika uzņemts golfa slavas zālē. Viņš ir viens no golfa lielā trijnieka kopā ar Džeku Nikleusu un Geriju Pleieru.
Autofāgija
Autofāgija (no el, auto — 'pats' un φαγεῖν, phagein — 'ēst') ir katabolisks process, kurā šūna noārda tai nevajadzīgās un bojātās struktūras. No sākuma šādu struktūru ietver vienkārša membrāna, kas atdalās no gludā endoplazmatiskā tīkla. Pēc tam membrānu cisterna saplūst ar pirmatnējo lizosomu. Tā rezultātā veidojas otrā lizosoma vai autofāgiskā vakuola, kurā bojātās struktūras tiek sadalītas. Šādā veidā šūnās nomainās novecojušie vai bojātie organoīdi — membrānas, ribosomas, mitohondriji un citi. Autofāgija ir nepieciešama, jo lielāko organoīdu, piemēram, mitohondriji, dzīves laiks ir dažas dienas, bet olbaltumvielas dzīves laiks ir dažas stundas vai viena diennakts. Augu šūnās var notikt autolīze, pārplīst centrālā vakuola un hidrolītiskie fermenti sadala citoplazmas olbaltumvielas.
Dāvida pils
Pilskalna rietumu un austrumu pusi norobežo stāvas sāngravas. Trīstūrveidīgā plakuma izmērs - 75 x 45 metri. Pilskalna datējums - viduslaiki/jaunie laiki. Par pilskalnu pierakstītas teikas. Pie Dāvida pils - ap 7 metrus augsts un 50 metrus plats smilšakmens atsegums. Pilskalns atrodas parka rezervāta zonā, tūristiem nav pieejams.
Rūdolfs Heimrāts
Rūdolfs Heimrāts (dzimis Bēnē, miris  Rīgā) bija latviešu tekstilmākslinieks un keramiķis. Tiek uzskatīts par latviešu profesionālās tekstilmākslas skolas pamatlicēju, kā arī par tekstilmākslas tēvu Latvijā.
1948. gadā absolvējis Rīgas daiļamatniecības skolas Tekstilmākslas nodaļu, savukārt 1954. gadā — Latvijas Mākslas akadēmijas Lietišķi dekoratīvās mākslas nodaļu. Pēc Rīgas daiļamatniecības skolas absolvēšanas strādājis tur par pedagogu līdz 1962. gadam. 1961. gadā Heimrāts Latvijas Mākslas akadēmijā dibinājis Tekstilmākslas nodaļu, līdz 1992. gadam arī to vadījis. Kopš 1955. gada piedalījies izstādēs.
1957. gadā kļuvis par Latvijas Mākslinieku savienības biedru. 1969. gadā Heimrāts saņēmis Latvijas PSR Nopelniem bagātā mākslas darbinieka goda nosaukumu, 1976. gadā — Latvijas PSR Tautas mākslinieka goda nosaukumu.
Medisona
Medisona (en) ir pilsēta ASV, Viskonsinas štata un Deina apgabala administratīvais centrs. Saskaņā ar 2010. gada ASV tautas skaitīšanas datiem, Medisonā dzīvo 233 209 cilvēki, tādējādi tā ir Viskonsinas otra lielākā pilsēta pēc Milvoki un 81. lielākā pilsēta visā ASV. Pilsēta ir nosaukta ASV prezidenta Džeimsa Medisona vārdā. Medisona atrodas Deina apgabala centrā, 124 km uz rietumiem no Milvoki un 196 km uz ziemeļrietumiem no Čikāgas. Pilsētā atrodas University of Wisconsin–Madison universitāte, tās sporta komanda startē NCAA pirmajā divīzijā. Lielākie darba devēji pilsētā ir Viskonsinas štata valdība un universitāte. Vasarā pilsētā norisinās vairāki mūzikas festivāli. Medisonā tika dibināta grupa Garbage.
Ievārījums
Ievārījums jeb sarunvalodā zapte (no de — 'sula') ir līdz plūstošai konsistencei savārīta veselu vai gabaliņos sagrieztu augļu vai ogu un cukura masa. Ievārījums no džema lielākoties atšķiras vien ar savu konsistenci, kas džemam ir želejveida, ko panāk, izmantojot augļus un ogas ar lielāku pektīnu un organisko skābju saturu vai gatavošanas laikā šīs vielas pievienojot mākslīgi.
Kultūras fonda godalga
Kultūras fonda godalga bija Latvijas Republikas apbalvojums, ko 20. gadsimta 20. un 30. gados piešķīra gada labākajiem sasniegumiem mākslā un pētniecībā. Godalgas piešķīra no Kultūras fonda, kas bija nodibināts 1920. gadā un darbojās līdz 1940. gadam. Fonda mērķis bija latviešu kultūras dzīves attīstības veicināšana.
Kostigi
Kostigi var būt:
Palmer
Palmer var būt:
Eimoss Bērns
Eimoss Bērns (en; Kingstona pie Hallas —  Londona) bija Lielbritānijas šahists un žurnālists.
Biogrāfija
Labākie rezultāti starptautiskajos šaha turnīros: Londona (1887) — 1.—2. vieta ar Izidoru Gunsbergu (papildu mačs beidzies neizšķirti); Bredforda (1888) — 5. vieta; Breslava (1889) — 2. vieta aiz Zīgberta Tarraša; Amsterdama (1889) — 1. vieta (apsteidzot Emanuelu Laskeru); Berlīne (1897) — 5. vieta; Vīne (1898) — 6.—.7. vieta; Ķelne (1898) — 1. vieta (augstākais sasniegums 11. Vācijas šaha savienības kongresā, kurā apsteidzis Rudolfu Čarouseku, Vilhelmu Konu, Mihailu Čigorinu); Parīze (1900) — 5. vieta; Minhene (1900) — 4. vieta; Ostende (1906) — 4.—5. vieta.
Savā šahista daiļradē bijis pirmā Pasaules šaha čempiona Vilhelma Steinica teorētisko atziņu sekotājs: atzīts aizsardzības meistars, nelielu pozicionālo priekšrocību uzkrājējs, smalks galotņu speciālists. Atstājis oriģinālu atklātņu vairiantu franču aizsardzībā: 1. e4 e6 2. d4 d5 3. Zc3 Zf6 4. Lg5 dxe4.
No 1913. gada līdz sava mūža beigām vadījis šaha nodaļu angļu vecākajā sporta žurnālā The Field.
Sentdžona pagasts (Dominika)
Sentdžona pagasts (en) ir viens no desmit Dominikas pagastiem valsts ziemeļrietumu daļā. Pagasts robežojas ar Sentendrū pagastu austrumos un ar Sentpītera pagastu dienvidos. Pagastu rietumos un ziemeļos apskalo Karību jūra.
Pagasta administratīvais centrs un lielākā apdzīvotā vieta ir Portsmuta. Pagasta kopējā platība ir 59 km², pēc 2011. gada datiem pagastā dzīvo 6561 iedzīvotājs. Tas ir sestais lielākais Dominikas pagasts pēc platības un piektais lielākais pagasts pēc iedzīvotāju skaita.
Kudļi
Kudļi var būt:
Menas salas lidosta
Menas salas lidosta jeb Ronaldsvejas lidosta (gv, en) ir lidosta Menas salas dienvidos, 11 kilometrus uz dienvidrietumiem no Menas salas galvaspilsētas Daglasas. Regulāri lidojumi uz Lielbritāniju un Īriju, kā arī sezonāli — uz Šveici.
Izmantots kā lidlauks no 1928. gada, 1933. gadā notika pirmais pasažieru lidojums uz Lielbritāniju. Bez autobusu transporta, ir iespējams nokļūt lidostā, izmantojot regulāru pasažieru vilcienu, kuru darbina tvaika lokomotīve.
Regulārie lidojumi visu gadu:
Struņķene
Struņķene ir ciems Alūksnes novada Jaunalūksnes pagastā. Atrodas pagasta centrālajā daļā 6 km no pagasta centra Kolberģa, 10 km no novada centra Alūksnes un 212 km no Rīgas.
Apdzīvotā vieta atrodas netālu no autoceļa V400, netālu atrodas Jērupīte un tās pieteka Struņķene.
Trojs Terijs
Anahaimas "Ducks" rindās debitējis 2017–18. gada sezonā.
ASV hokeja izlases sastāvā piedalījies 2018. gada ziemas olimpiskajās spēlēs.
Histons
Histons ir hromosomās esoša hromatīnu olbaltumviela, kas veic DNS organizāciju un kompaktās struktūras nodrošināšanu.
Ekonomiskais liberālisms
Ekonomiskais liberālisms ir politiska un ekonomiska ideoloģija, kuras pamatā ir liels atbalsts brīvā tirgus ekonomikai, kuras pamatā ir individuālas līnijas un privātīpašums ražošanas līdzekļos. Ekonomiskie liberāļi mēdz pretoties pret valdības iejaukšanos un protekcionismu tirgū, ja tas var kavēt brīvo tirdzniecību un atklātu konkurenci, bet var atbalstīt valdības iejaukšanos, lai aizsargātu savas īpašuma tiesības un atrisinātu traucējošas tirgus nepilnības. Ekonomiskais liberālisms parasti tiek raksturots kā klasiskā liberālisma ekonomiskā izpausme līdz Lielajai depresijai un keinsiānisma uzplaukumam.
Ekonomiskais liberālisms ir cieši saistīts ar tirgiem un kapitāla aktīvu privātīpašumu. Vēsturiski ekonomiskais liberālisms radās, reakcijā uz merkantilismu un feodālismu dažādās valstīs. Mūsdienās tiek uzskatīts, ka ekonomiskais liberālisms ir arī pretstats nekapitālistiskām ekonomiskajām iekārtām, tādām kā, sociālismam un plānveida ekonomikai. Tas arī kontrastē ar protekcionismu, jo tas atbalsta brīvo tirdzniecību un atvērtos tirgus.
Lauski
Lauski var būt:
Corrèze
Corrèze var būt:
Kognitīvais stils
Kognitīvo stilu raksturojums
Atšķirībā no individuālajām spēju atšķirībām, kas raksturo maksimālo veiktspēju, kognitīvie stili raksturo cilvēka tipisko domāšanu, atcerēšanos vai problēmu risināšanu. Kognitīvie stili parasti tiek raksturoti kā personības aspekts, kas ietekmē attieksmi, vērtības un sociālo mijiedarbību. Kognitīvo procesu sistēma ietver sajūtas, uztveri, uzmanību, atmiņu, domāšanu, valodu. Tā kalpo tam, lai cilvēks dažādi uztvertu, uzkrātu un pārveidotu informāciju, kas nāk no vides, organisma un atmiņas. Organizācijās kvalitāti un kvantitāti kognitīvajā uzvedībā asociē ar aktivitātēm, kā domāšanu, mācīšanos, problēmu risināšanu un lēmumu pieņemšanu, veidojot būtisku ietekmi uz produktivitāti, veiktspēju un izaugsmes potenciālu. Kognitīvo stilu modelis un tā pievienotais instruments, kognitīvo stilu aptauja, nosaka uzvedības modeļus, kas raksturīgi ir kā pamats, kas ir šajās aktivitātēs. Instruments identificē kognitīvos stilus, kas netieši norāda vēlamo un konsekventos modeļus atbildēs, kas ir gan patstāvīgs un nepatstāvīgs, kā arī apzināts. Ar kognitīvo procesu palīdzību cilvēks iegūst un pārstrādā informāciju savas darbības vadīšanai. Apstrāde sākas no izlases veida uztveres un noslēdzas tad, kad apzināti tiek pieņemts lēmums. Darbības vadīšana iespējama tikai tad, ja iegūstam informāciju par to, kā darbība attīstās. Ja darbība ved uz ieplānoto mērķi, to var turpināt tādā pašā veidā. Toties, ja darbība atšķiras no ieplānotā, iespējams to labot.
Sistemātiskais stils
Saistīts ar loģiku, racionālu uzvedību, kas tiek veidota soli pa solim, secīgu pieeju domāšanā, mācībās, problēmu risināšanā un lēmumu pieņemšanā. Cilvēki, kuri ir sistemātiski domātāji, pieiet problēmai, to strukturējot, pielietojot kādu metodi, kurai sekojot, nonāk pie iespējamā risinājuma. Piemēram, ražošanas vadībā sistemātiski domājošie cilvēki var izstrādāt metodi, kur, izmantojot savu pieredzi, tiks ietaupīts laiks un piepūle.
Intuitīvais stils
Saistīts ar spontānu, holistisku un vizuālu pieeju. Intuitīvā stila domātāju stratēģija ir vairāk hipotēžu testēšana, izmēģinājumu veidošana un kļūdu pieļaušana. Viņi vairāk ir gatavi lēkāt no vienas metodes uz otru, atmetot informāciju un esot jutīgiem pret niansēm, ko, iespējams, nevar identificēt mutiski. Intuitīvā stila domātāji uzdevumos bieži dublē pamata metodi, kas jau iepriekš ir bijusi izmantota vai citu optimizēta, kad viņš darbojas ar konkrēto problēmu. Intuitīvais stils labāk spēj pieiet slikti strukturētām problēmām, ja datu apjoms, risinājuma kritēriji vai pati problēma neļauj lietot jebkuru iepriekš noteiktu metodi. Indivīdi apstrādā informāciju un pieņem lēmumus dažādos veidos. Daži rūpīgi plāno un sistātiski izanalizē informāciju, kamēr citi seko saviem instinktiem un dara to, kas viņiem šķiet pareizi. Lai arī katrs cilvēks ir atšķirīgs, tomēr cilvēkiem var atrast kopīgas iezīmes. Atrodot vairākas kopīgas iezīmes, cilvēks var sev piedēvēt kādu no kognitīvajiem stiliem.
Stilu raksturīgākās īpašības
Sistemātiski domātāji meklē metodes un veido plānus, lai varētu atrisināt problēmas, viņi apzinās savu pieeju, kā viņi vēlas atrisināt problēmu. Sistemātiskā stila domātāji laicīgi nosaka konkrētus problēmas ierobežojumus un ātri atmet iespējamās alternatīvas. Visu problēmu risināšanas laiku sistemātiskā stila domātāji iet cauri procesam, palielinot analīzes daļu. Ja nepieciešams, viņi meklēs un ievāks papildus informāciju, lai varētu problēmai rast risinājumu. Tāpat arī viņi jebkuru soli, kas ir iesākts analīzē, pabeidz līdz galam. Intuitīvā stila domātājiem raksturīgi ir paturēt prātā kopējo problēmu, tomēr rīkojoties viņi bieži problēmu definē atkārtoti. Lai rastu risinājumu problēmai, intuitīvā stila domātāji paļaujas uz dažādām neverbālām niansēm, arī uz sajūtām, kas nav pierādītas. Šī stila cilvēki vienlaicīgi apsver vairākas alternatīvas un iespējas, tomēr tās izpēta un atsakās no tām ļoti ātri. Risinot problēmas, intuitīvā stila domātāji nespēj analizēt visu pa daļām, bet gan viņiem raksturīgi ir lēkāt no vienas analīzes daļas uz citu daļu un pēc tam atpakaļ.
Stilu iezīmes profesijās
Sistemātiskā stila domātājiem izteiktākas ir tādas īpašības kā dažādas informācijas meklēšana, prasme būt racionāliem, analizēt situācijas, būt loģiskiem, sakārtotiem, pieiet visam soli pa solim, viņi ir uz produktivitāti vērsti, problēmu aplūko pa daļām, lai varētu pēc iespējas vairāk redzēt, apzinās savu pieeju, kādā strādās, kā arī raksturīgi ir gan dažādi dati, gan skaitļi. Šī stila domātājiem raksturīgi izvēlēties profesijas, kas saistītas ar datoriem, inženierzinātnēm, dažādu datu apstrādēm, datoru programmētājiem un citām profesijām. Intuitīvā stila domātāji visbiežāk ir reklāmas aģentūrās strādājošie, mārketinga speciālisti, dizaineri, grafiķi, padomdevēji, kā arī dažāda veida terapeiti. Šo profesiju pārstāvju raksturīgākās īpašības ir domāt atšķirīgi, globāli, tie vērsti uz abstrakciju, spontāni, koncentrējas uz idejām un jūtām, daudzas darbības balstītas uz emocijām, vērsti uz procesu, aktīvu darbību, ne vienmēr apzinās savu pieeju, bet izmanto metodi, kas balstīta uz iepriekšējo pieredzi, prātā patur visu kopējo problēmu, kā arī to aplūko visu kopā, nevis pa atsevišķām daļām.
Žans Marī Pfafs
Sasniegumi
Beveren
Bayern Munich
1880. gadi
1880. gadi bija gadu desmits, kas sākās 1880. gada 1. janvārī un beidzās 1889. gada 31. decembrī.
Gandrīz slaveni
"Gandrīz slaveni" (en) ir 2000. gada ASV komēdija, kuras režisors, scenārija autors un viens no producentiem ir Kamerons Krovs. Galvenās lomas atveido Keita Hadsone, Billijs Krudups, Frānsisa Makdormanda, Džeisons Lī, Patriks Fudžits un Anna Pakina. Filmas pirmizrāde notika.
Vidusskolniekam tiek dota iespēja uzrakstīt stāstu "Rolling Stone" žurnālam par rokgrupu, kuru viņš pavada koncertturnejā.
Prevlaka
Prevlaka (hr) ir ap 2,6 km gara un 150 līdz 500 m plata pussala Horvātijas galējos dienvidos, kas kontrolē pieeju Kotoras līcim, kas savukārt ir Melnkalnes teritorija. Kopš 2002. gada pussalai ir pagaidu juridisks statuss, jo tā ir strīdus teritorija starp Horvātiju un Melnkalni.
Horvātijas kara Dubrovnikas aplenkuma laikā no 1991. līdz 1992. gadam pussalu ieņēma Dienvidslāvijas armija. 1992. gadā puses vienojās par pussalas demilitarizāciju un no 1996. līdz 2002. gadam šeit darbojās ANO misija (United Nations Mission of Observers in Prevlaka), kas novēroja vienošanās ievērošanu. 2002. gadā ANO misija beidzās, pussalas pagaidu statuss tika noteikts ar vienošanos starp Horvātiju un Serbiju un Melnkalnu. 2006. gadā Melnkalne ieguva neatkarību. 2008. gadā tika nodibināta horvātu-melnkalniešu komisija, kas sagatavotu dokumentus Starptautiskajai tiesai Hāgā, lai noteiktu Prevlakas statusu.
Olimpija (ASV)
Olimpija (en) ir pilsēta ASV, Vašingtonas štata un Tarstona apgabala administratīvais centrs. Saskaņā ar 2010. gada ASV tautas skaitīšanas datiem, Olimpijā dzīvo 46 478 cilvēki. Olimpija ir galvenais Puget Sound reģiona kultūras centrs. Pirmā dokumentētā eiropiešu ienākšana Olimpijā ir datēta ar 1792. gadu. 1896. gadā te uzsāka darbību alus ražotājkompānija Olympia Brewing Company, kas 2003. gadā tika pārsaukta par Pabst Brewing Company un pārcēlās uz Vūdridžu Ilinoisā. Tāpat pilsētā ir bāzēta neatkarīgā mūzikas ierakstu kompānija K Records.
Jaunciems (dabas liegums)
Jaunciems ir dabas liegums Rīgā. Izvietojies pilsētas ziemeļaustrumos, Ķīšezera krastā. Lieguma teritorija veidojas no trijiem atsevišķiem apgabaliem: ezera ziemeļu piekrastē pie Trīsciema un Zundaga kaktā, ezera austrumu piekrastē pie Jaunciema un ezera dienvidaustrumu piekrastē ap Pilskaktu. 58% platības ir sauszemes teritorija, bet 42% — ezera akvatorija. Dabas liegums izveidots 1999. gadā, lai nodrošinātu aizsardzību Latvijas un Eiropas Savienības nozīmes īpaši aizsargājamiem biotopiem un īpaši aizsargājamām augu un dzīvnieku sugām, kā arī nodrošinātu rekreācijai un izglītībai piemērotu teritoriju aizsardzību pilsētvidē un kultūrvēsturiskās ainavas saglabāšanu. Ķīšezera krastā sastopams tāds aizsargājams biotops, kā eitrofi ezeri ar iegrimušo ūdensaugu un peldaugu augāju. Reljefa īpatnību dēļ dabas liegumam un tā apkārtnei piemīt ainaviska vērtība. Lielāko daļu teritorijas aizņem dažādi zālāji. Sausie — piejūras un smiltāju zālāji, mēreni mitrie — vilkakūlas zālāji (tukšaiņu zālāji), applūstošie un slapjie zālāji — eitrofas augsto lakstaugu audzes un palieņu zālāji. Plašāk pārstāvēti ir mēreni mitri, mitri un slapji zālāji, kas sastopami visā dabas lieguma teritorijā. Būtiskākie ainavas elementi ir Ķīšezera piekraste, parks pie Mangaļu mežniecības, Beltes parks, Ķīšezera piekraste ezera vidusdaļā, kas izceļas ar reljefa formu daudzveidību, un vietām augstu ezera krasta terasi. Natura 2000 teritorija.
Steigas
Steigas ir ciems Lazdulejas pagastā, Balvu novadā. Atrodas 243 km attālumā no Rīgas.
Džems
Džems ir cukura sīrupa un veselu vai gabaliņos sagrieztu augļu vai ogu ievārījums ar biezu, želejveida konsistenci. Lai iegūtu džemam raksturīgo konsistenci, izmantotajos augļus un ogās jābūt vismaz 1% pektīnvielu un ap 1% organisko skābju. Pie šādiem augļiem un ogām pieskaitāmi, piemēram, āboli, ērkšķogas, jāņogas, upenes un dzērvenes.
Ja džemu gatavo no augļiem un ogām, kuros dabīgi nav vajadzīgā daudzuma pektīnvielu un organisko skābju (piemēram, bumbieriem, ķiršiem un zemenēm), tos var pievienot mākslīgi, gatavošanas laikā pieberot 0,2—0,4% citronskābes un recinātāju (piemēram, pektīnvielu pulveri) vai izmantojot īpašu ievārījuma cukuru, kam jau iepriekš pievienotas pektīnvielas.
Maemo
Maemo bija programmatūras platforma viedtālruņiem un planšetdatoriem. To izstrādāja Nokia un uzlaboja Maemo Community. Platforma aptver Maemo operētājsistēmu un Maemo programmatūras izstrādes komplektu.
Maemo bāzēta uz Debian Linux distributīva un GNOME vides. Tā izmanto Matchbox logu pārvaldnieku un uz GTK+ bāzētu Nokia izstrādātu Hildon ietvaru kā grafisko lietotāja saskarni un programmatūras ietvaru.
Tīrradņa elements
Tīrradņa elements ir tāds elements, kas atrodams dabā brīvā, ķīmiski nesaistītā veidā. Parasti ar to saprot minerālus, kas sastāv no viena ķīmiskā elementa, visbiežāk tie ir inerti metāli, kā zelts, varš vai sudrabs, kā arī to dabiski veidojušies sakausējumi. No nemetāliem brīvā veidā biežāk sastopams ogleklis (grafīta vai dimanta veidā) un sērs. Vispārīgā nozīmē pie tīrradņa elementiem pieskaitāmas arī vienelementa atmosfēras gāzes — slāpeklis, skābeklis, inertās gāzes.
Tīrradņa minerālu veidojumus, kas ir smagāki par vienu gramu un kas pēc izmēriem ir atšķirīgi no tos ietverošajiem minerāliem un iežiem, sauc par tīrradņiem.
Uz Zemes ķīmiski nesaistītā veidā var būt atrodami apmēram 45 ķīmiskie elementi, taču vairums no tiem — ļoti reti.
Neirogēnais iekaisums
Šis iekaisums pastāv paralēli jebkuram citam iekaisuma veidam un atšķiras no pārējiem ar to, ka praktiski nemaz nepakļaujas vispārpieņemtiem terapijas līdzekļiem: desensibilizācijai, glikokortikoīdiem u.t.t. Neirogēnais iekaisums ir novērots ādā, acīs, urīnpūslī, kuņģa-zarnu traktā, elpceļos un tādu patoloģiju gadījumos kā astma, migrēna, psoriāze.
MicroLink
MicroLink bija Igaunijas informācijas tehnoloģiju un datortehnikas uzņēmums. Tas bija dibināts 1991. gadā. 2000. gadu vidū MicroLink tika sadalīts un pārdots.
Sākotnēji MicroLink darbojās ar datortehnikas tirdzniecību un ražošanu, un 1990. gadu vidū kļuva par lielāko datoru ražotāju Baltijas valstīs. Vēlāk MicroLink iesaistījās arī citās informācijas tehnoloģiju aktivitātēs. 2000. gadu pirmajā pusē tas kļuva par vadošo informācijas tehnoloģiju uzņēmumu Baltijas valstīs. Tad MicroLink nodarbināja gandrīz 1000 darbinieku, un tam bija 60 miljoni eiro ieņēmumi.
Datoru bizness
MicroLink 1991. gada augustā Tallinā dibināja Rainers Nilvaks (Rainer Nõlvak) un Hanno Hāmers (Hanno Haamer). Sākumā uzņēmums darbojās kā personālo datoru vairumtirgotājs un mazumtirgotājs, bet drīz tika sākta arī datoru montāža Pegelmana Elektrotehniskās rūpnīcas telpās Tallinā.
1995. gada aprīlī MicroLink sāka piedāvāt interneta iezvanpieejas pakalpojumus. 1995. gadā paplašināja darbību ar sistēmu integrācijas pakalpojumiem, un 1996. gadā tika dibināts meitas uzņēmums MICROLINKI SÜSTEEMIDE AS. 1996. gadā Igaunijā tika dibināts interneta operators Microlink Online. 1996. gada beigās ASV uzņēmumam CHS Electronics tika pārdots datortehnikas un piederumu vairumtirdzniecības bizness (tagad ALSO Eesti OÜ).
Paplašināšanās Baltijā
1998. gadā par MicroLink valdes priekšsēdētāju kļuva Allans Martinsons. Viņš sāka agresīvu uzņēmuma paplašināšanās stratēģiju. Piesaistot privāto investīciju fondus (Baltic Investments Fund, Baltic Republics Fund un citus), līdz 2000. gadam MicroLink iegādājās vai apvienojās ar 19 uzņēmumiem, apgrozījums pieauga piecas reizes, un grupa kļuva par lielāko IT pakalpojumu un sistēmu integrācijas sniedzēju Baltijas valstīs. 1998. gada jūnijā MicroLink apvienojās ar Igaunijas otro lielāko IT uzņēmumu Astrodata.
1999. gada jūlijā Latvijas un Igaunijas interneta pakalpojumu sniedzēji AS Parks LvNet un Microlink Online paziņoja pa nodomu gada beigās izveidot Baltijas mēroga interneta operatoru. Latvijā to īstenoja ar 1991.gadā dibinātājai ziņu aģentūrai SIA Baltic News Service piederošo, 1998.gadā dibināto uzņēmumu SIA Baltic Financial News Service (vēlāk — AS LVNET, AS Delfi Internet, AS Microlink Data). Latvijas uzņēmums plašāk pazīstams tieši ar nosaukumu Delfi internet, savukārt Igaunijas uzņēmums ar nosaukumu Delfi online. 1999. gadā Igaunijā un Latvijā (vēlāk arī Lietuvā) tika izveidots interneta portāls DELFI. 1999. gada decembrī Delfi pievienojās divi Lietuvas uzņēmumi: Taide un Skaitmenines Komunikacijos.
1999. gada decembrī MicroLink iegādājās Latvijas datoru un sistēmu integrācijas uzņēmuma AS VAR 51 % akciju. 2000. gadā MicroLink apvienojās ar Latvijas informācijas tehnoloģiju uzņēmumu Fortek (vēlāk tas mainīja nosaukumu uz Fortech, MicroLink Systems, MicroLink Latvia, Lattelecom Technology, un tagad ir T2T). MicroLink ieguva arī Fortek meitas uzņēmumus, tostarp mikroviļņu radio savienojumu iekārtu ražotāja SAF Tehnika vairākumu kapitāldaļu. 2000. gadā ASV kabeļu ražotājam Amphenol tika pārdots MicroLink datorkabeļu ražošanas bizness (tagad Amphenol ConneXus OÜ).
MicroLink biznesu sāka pārorientēt uz tehnoloģiskajiem ārpakalpojumiem (datu pārraide, datu centri; infrastruktūras, serveru, programmatūras pakalpojumi).
2002. gada reorganizācija
2002. gada maijā MicroLink nolēma veikt reorganizāciju, apvienojot grupas uzņēmumus pēc to sniegto pakalpojumu veida un ieviešot vienotu zīmolu. Galvenais biznesa virziens turpmāk bija IT atbalsta pakalpojumu sniegšana vidējiem un lieliem uzņēmumiem. MicroLink tika sadalīts trīs segmentos:
Savukārt bezvadu iekārtu ražotājs SAF Tehnika un interneta mediju uzņēmums Delfi netika reorganizēts. 2003. gada jūlijā visi MicroLink grupas uzņēmumi Latvijā tika apvienoti SIA MicroLink Latvia.
Sadalīšana
2003. gada decembrī AS Delfi akcijas par 3 miljoniem eiro tika pārdotas Norvēģijas uzņēmumam Findexa. 2004. gada maijā SAF Tehnika veica akciju publisko piedāvājumu, un MicroLink pārdeva tam piederošās kapitāldaļas. 2004. gada vasarā MicroLink Latvia izpilddirektors Jānis Bergs kļuva par visas grupas izpilddirektoru, nomainot Allanu Martinsonu.
Akcionāriem nespējot vienoties, uzņēmums tika sadalīts. 2005. gada martā no MicroLink Latvia tika atdalīta finanšu un grāmatvedības risinājumu izstrāde uzņēmumā FMS (tagad Visma Enterprise). 2005. gada maijā tika panākta vienošanās, ka MicroLink pārvaldītājsabiedrības 95 % kapitāldaļu tiks pārdoti Baltijas valstu telesakaru uzņēmumiem: Igaunijas Elion, Lietuvas Lietuvos Telekomas (vēlāk TEO LT, tagad Telia Lietuva) un Latvijas Lattelekom. Darījums tika pabeigts oktobrī pēc visu trīs valstu Konkurences institūciju atļauju saņemšanas.
Latvija
2006. gadā SIA MicroLink Latvia tika pārdēvēts par Lattelecom Technology, bet kopš 2019. gada tā nosaukums ir T2T.
Igaunija
2011. gadā MicroLink Eesti AS tika apvienots ar Eesti Telekom meitas uzņēmumu Elion Ettevõtted AS.
Lietuva
2006. gadā Lietuvos Telekomas pārdeva MicroLink Lietuva un Baltijos Kompiuteriu Akademija investīciju fondam Martinson Trigon. 2007. gadā MicroLink Lietuva pārdeva datu pārraides un datoru apkalpošanas biznesu, turpmāk koncentrējoties uz tīmekļa mitināšanas, datu centra un serveru apkalpošanas pakalpojumiem. 2008. gadā MicroLink Lietuva tika pārdēvēts par Hostex. 2010. gadā Hostex tika pārdots TEO LT meitas uzņēmumam Baltic Data Center.
Supes
Supes ir ciems Alūksnes novada Jaunalūksnes pagastā. Atrodas pagasta centrālajā daļā 8 km no pagasta centra Kolberģa, 9 km no novada centra Alūksnes un 210 km no Rīgas.
Apdzīvotā vieta atrodas pie autoceļa V399, Skolas upītes krastā.
Valdis Nagobads
Valdis Nagobads (dzimis ) ir latviešu veselības aprūpes organizators un politiķis, bijis 6. Saeimas deputāts no Demokrātiskās partijas "Saimnieks". Latvijas Sarkanā Krusta prezidents (2001—2013).
Dzīvesgājums
Dzimis 1942. gada 6. decembrī. Mācījās Kandavas skolā, vēlāk Rīgas 2. medicīnas skolā (1957—1960). Strādāja par feldšeri Talsos, tad studēja Rīgas Medicīnas institūta (RMI) Ārstniecības fakultātē (1964—1970), bija RMI komjaunatnes sekretārs, turpināja ķirurģijas pēcdiploma studijas RMI klīniskajā ordinatūrā. Darbojās Rīgas pilsētas Veselības nodaļā un RMI Veselības organizācijas katedrā.
Vēlāk bija Rīgas Veselības apdrošināšanas AS "Rīgas slimokase" direktors (no 1993. gada), valsts AS "Latvijas Hipotēku un zemes banka" padomes loceklis.
Politiskā darbība
Latvijas neatkarības atjaunošanas laikā V. Nagobads bija Veselības aizsardzības ministra Edvīna Platkāja vietnieks (1990—1991). 1989. gadā izstājies no PSKP.
1992. gadā V. Nagobads iestājās Demokrātiskā Centra partijā, no kuras saraksta 1993. gadā nesekmīgi kandidēja 5. Saeimas vēlēšanās. 1995. gadā Saeimas vēlēšanās ievēlēts par 6. Saeimas deputātu no Demokrātiskās partijas "Saimnieks" saraksta, bija frakcijas vadītāja vietnieks. 1997. gadā kļuvis par Ekonomikas ministrijas parlamentāro sekretāru. 1998. gadā nesekmīgi kandidēja 7. Saeimas vēlēšanās.
2001. gadā V. Nagobads kļuva par Rīgas domes Labklājības departamenta direktoru, kā arī nesekmīgi kandidēja Rīgas domes vēlēšanās no Latvijas Demokrātiskās partijas. Pēc ievēlēšanas par Latvijas Sarkanā Krusta prezidentu izstājies no partijas.
2005. gadā V. Nagobads tika atbrīvots no Rīgas domes Labklājības departamenta direktora amata pēc konstatētajām nelikumībām departamenta darbā.
2007. gadā iestājies Latvijas Pirmajā partijā un 2009. gada Latvijas pašvaldību vēlēšanās no LPP/LC saraksta kandidēja uz vietu Rīgas domē, bet netika ievēlēts.
Režē Čarouseks
Režē Čarouseks (hu, arī Rudolfs Čarouseks (hu); Prāga —  Budapešta) bija Ungārijas šahists.
Biogrāfija
Šahu iemācījies spēlēt vienpadsmit gadu vecumā. Sākumā bijis pazīstams kā korepondencšahists. Ungāru meistaru korespondencšaha turnīrā (1895—1897) savācis 16 punktus no 18 iespējamajiem un kopā ar Gēzu Maroci dalījis 1.—2. vietu. 1897. gadā decembrī uzvarējis četru ungāru meistaru turnīrā, apsteidzot Maroci (savstarpējais viņu mačs beidzies neizšķirti — 2:2) un kļuvis par faktisko Ungārijas šaha čempionu.
Starptautiskajā šaha turnīrā debitējis 1896. gadā Nirnbergā. Lai gan tajā ieņēmis tikai 12. vietu, tomēr pievērsis sev uzmanību uzvarot Kārli Valbrotu, Džozefu Blekbērnu, Davidu Janovski, Džeksonu Šovalteru, kā arī pēdējā kārtā pārspējot turnīra uzvarētāju un Pasaules šaha čempionu Emanuelu Laskeru.
Arī nākamajos trīs savos šaha turnīros apstiprinājis vadošā ungāru šahista nosaukumu. 1896. gadā Budapeštā dalījis 1.—2. vietu ar Mihailu Čigorinu, apsteidzot Hariju Pilsberiju, Gēzu Maroci, Zīgbertu Tarrašu, Davidu Janovski, Kārli Šlehteru. 1897. gadā uzvarējis plašā starptautiskajā turnīrā Berlīnē, atkārtoti apsteidzot daudzus no sava laika vadošajiem šahistiem. 1898. gadā Ķelnē 11. Vācijas šaha savienības kongresā dalījis 2.—4. vietu ar Vilhelmu Konu un Mihailu Čigorinu (uzvarējis Eimoss Bērns).
Pēc šiem panākumiem ticis minēts kā viens no iespējamiem pretendentiem uz maču par Pasaules šaha čempiona nosaukumu ar Emanuelu Laskeru, taču pāragri miris no plaušu tuberkulozes.
Antikominternes pakts
Antikominternes pakts (de) bija 1936. gada 25. novembrī Berlīnē noslēgts antikomunistisks pakts starp Trešo reihu un Japānas impēriju, ar kuru tika izveidots starpvalstu bloks pret Kominterni, izvirzot mērķi nepieļaut tālāku komunisma izplatīšanos pasaulē.
Atbilstoši Antikominternes pakta noteikumiem, puses vienojās saskaņot darbību Padomju Savienības uzbrukuma gadījumā, kā arī neslēgt starpvalstu vienošanās ar Padomju Savienību. Tādējādi faktiski tika izveidots vēlākais Ass valstu bloks.
1937. gadā paktam pievienojās Itālijas Karaliste, kam 1939. gadā sekoja Ungārija, Maņdžouguo un Spānija. Pēc tā darbības termiņa pagarināšanas par pieciem gadiem, kas notika 1941. gadā, paktam pievienojās Somija, Rumānija, Bulgārija, Turcija (kā novērotāja), kā arī vāciešu un japāņu okupētās teritorijas ar marionešu valdībām.
Chromecast
Chromecast ir digitālo multimediju atskaņotāju sērija, ko izstrādā Google. Pēc izmēra nelielās iekārtas spēj atskaņot audio/video saturu augstas izšķirtspējas televizorā vai mājas audiosistēmā, to straumējot pa tiešo, izmantojot Wi-Fi no interneta vai vietējā tīkla. Lietotāji atskaņojamo saturu izvēlas, izmantojot mobilās vai tīmekļa lietotnes, kas atbalsta Google Cast tehnoloģiju. Kā alternatīva saturs var tikt attēlots no Google Chrome tīmekļa pārlūka personālajā datorā, kā arī atsevišķām Android iekārtām.